TVD, 4.6.2011


Naslov: Proslava ob 70. letnici izgona in 20-letnici DIS
Napoved za voditelja:

Društvo izgnancev Slovenije 1941-1945 je v nekdanjem zbirnem taborišču za izgon Slovencev med drugo svetovno vojno v Brestanici pripravilo osrednja slovesnost, s katero so ob Dnevu izgnancev počastili 70. obletnico izgona in 20-letnico društva izgnancev Slovenije. Kot je znano je bilo leta 1941 Slovenijo razkosana in v okviru programa raznarodovanja ter genocidne politike je bilo iz nje izgnano na tisoče Slovencev. Mnogi se niso nikoli vrnili, drugi pa so morali na to, da jim je slovenska država priznala status žrtev vojne čakati več kot 50 let.
T- Iz Brestanice GORAN ROVAN /
X- Snemalec in montažer Tomi Naglič /
Iz nekdanjih hlevov in barak pri brestaniškem gradu, kjer je bilo največje prehodno zbirno taborišče za izgon Slovencev, je šlo na trnovo pot izgnanstva 63.000 Slovencev 10.000 na Hrvaško in 7500 v Srbijo, več kot 45.000 pa jih je odšlo v nemška izgnanska taborišča. 
T- DANILO TÜRK /
X- predsednik republike Slovenije /
"Številni so umrli v tujini, mnogi, ki so preživeli, so se vrnili oslabljenega zdravja, prikrajšani za izobraževanje, prikrajšani za premoženje, prikrajšani za svoj normalen razvoj. Tako globoke travme ostanejo v spominu za vedno."
T- IVICA ŽNIDARŠIČ /
X- predsednica društva izgnancev Slovenije 1941-1945 /

"Upravičeno pričakujemo, da bo kdo kdaj vsaj omenil, ali se vprašal, kje ležijo grobovi slovenskih izgnancev, naših staršev širom po Evropi in po krajih nekdanje Jugoslavije."
Društvo izgnancev Slovenije je v svojih 20 letih delovanja za svoje člane naredilo marsikaj, še vedno pa pričakujejo, da bo država od nekdanjih okupatorjev izterjala tudi vojno škodo. In kako izgnanci gledajo na to, kar so si priborili?

T- JOŽA KOŽAR /
"Jest sem kar zadovoljna, sicer za otroke, ki so bili rojeni po, po 15.2. se je deset let vlekel, da smo pršel do teh pravic, kuker jih imajo ostali. Drugač je pa v redu."

T- JOŽE OBERČ /
"V današnjih časih je težko kaj več naredit. Smo v taki situaciji, da se ne da. Ne, to je treba tud malo razumet, ne."
T- BRIGITA BIZJAK /
"Ja, nekej dobimo tiste rente še, ja. Kaj vam to pomeni? O, ker velik, saj socialne ni treba plačevat posebej ne, pa ker velik .. Tu je kar v redu, da bi le tku ostal še kak cajt."
Tudi letos so se proslave ob Dnevu izgnancev pri brestaniškem gradu udeležili številni izgnanci in njihovi svojci in s tem dokazali, da spomin na tiste hude čase še ni in ne bo nikoli pozabljen.
